જામનગર તા. ૧૩ઃ જામનગર પંચકોશી સમસ્ત ભરવાડ સમાજ ગોપાલક-માલધારી સમૂહલગ્ન સમિતિ દ્વારા આયોજિત અગિયારમા સમૂહ લગ્નોત્સવમાં ૮૯ યુગલો આગામી તા. ૧૮.ર.ર૦૧૮ ના લગ્નગ્રંથીથી જોડાશે. પછાતમાંય સૌથી પછાત એવા ભરવાડ સમાજમાં કુરિવરાજોને તિલાંજલિ આપવા ગોપાલક-માલધારી સમૂહલગ્ન સમિતિ દ્વારા અગિયારમા સમૂહલગ્નનું ભવ્ય આયોજન કનસુમરા-જામનગરમાં શ્રી આશાપુરા હોટલની બાજુમાં, રેલવે સાંઢિયાપુલ પાસેના વિશાળ પટાંગણમાં કરવામાં આવ્યું છે. જેમાં ૮૯ નવદંપતીઓ લગ્નગ્રંથીથી જોડાશે.